U skladu sa članom 5,26 i 27 Zakona o mladima (Sl.list CG br.25/19 od 30.04.2019, 27/19 od 17.05.2019) i na osnovu člana 35 Statuta Opštine Tivat ( Službeni list Crne Gore-opštinski propisi 24/18 od 12.07.2018) Skupština Opštine na sjednici održanoj 20.12.2019.godine, donosi

**ODLUKU O IZMJENI I DOPUNI**

**ODLUKE**

**O**

**SPROVOĐENJU OMLADINSKE POLITIKE NA LOKALNOM NIVOU**

Član 1

U članu 4 Odluke o sprovođenju omladinske politike na lokalnom nivou ("Službeni list Crne Gore - opštinski propisi", br. 55/17 od 29.12.2017) nakon stava 3 dodaje se stav 4 koji glasi:

Opština je dužna da nacrt lokalnog akcionog plana za mlade dostavi Ministarstvu, radi davanja mišljenja o njegovoj usaglašenosti sa Strategijom, najkasnije do 31. oktobra tekuće godine.

U članu 4 Odluke o sprovođenju omladinske politike na lokalnom nivou ("Službeni list Crne Gore - opštinski propisi", br. 55/17 od 29.12.2017) nakon stava 4 dodaje se stav 5 koji glasi:

Opština je dužna da godišnji izvještaj o realizaciji lokalnog akcionog plana za mlade dostavi Ministarstvu, najkasnije do 15. februara tekuće godine za prethodnu kalendarsku godinu.

**Član 2**

Član 8 mjenja se u cjelosti i glasi:

Radi podsticanja i unapređenja razvoja omladinske politike, jačanja saradnje i unapređenja položaja mladih na lokalnom nivou, u opštini se može obrazovati lokalni savjet za mlade, kao stručno-savjetodavno tijelo.

Lokalni savjet za mlade čine predstavnici organa opštine nadležnog za omladinsku politiku i nevladinih organizacija koje sprovode omladinsku politiku.

Najmanje jedan član savjeta iz stava 1 ovog člana je predstavnik nevladinih organizacija koje sprovode omladinsku politiku.

Predstavnik nevladinih organizacija koje sprovode omladinsku politiku je lice koje ima podršku najvećeg broja tih nevladinih organizacija i bira se putem javnog poziva.

Aktom o obrazovanju lokalnog savjeta za mlade, uređuje se broj, sastav, način izbora i rada savjeta i druga pitanja od značaja za njegov rad.

**Član 3**

U članu 12 umjesto riječi ,,Javnog konkursa” treba da stoji ,,Javni poziv.

**Član 4**

Ova Odluka stupa na snagu osmog dana od dana objavljivanja u "Službenom listu Crne Gore-opštinski propisi".

Broj:0304-560-338

Tivat, 20.12.2019. godine

Skupština Opštine Tivat

Predsjednik

Ivan Novosel